
Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2025. május 27-i testületi ülés elé kerülő alábbi napirendi pontokat tárgyalja meg és véleményezze a bizottság. Javaslom a III. és IV. napirend felcserélését, mivel a vagyonrendelet előterjesztésében benne van, hogy zárszámadási rendelet elfogadása előtt fogadjuk el a vagyonrendeletet. 

Elnök úr megkérdezi a bizottság tagjaitól, hogy ki ért egyet a napirendi pontokkal és a kiegészítéssel?

A bizottság tagjai 6 igen szavazattal, ellenszavazat nélkül az alábbi határozatot hozták:

92/2025. (V. 27.) P. Ü. H. V. Biz. normatív határozata
Napirend elfogadása
(2025. május 27.)
										H a t á r o z a t


I. 2.) Kunszentmiklós Városi Rendőrkapitányság Vezetőjének beszámolója a 
          kistérség és Dunavecse közbiztonságának helyzetéről
II. 3.) A 2024. évre vonatkozó éves, összefoglaló ellenőrzési jelentés
          elfogadása
                 III.     4.) Javaslat az önkormányzat 2024. évi zárszámadásának megtárgyalása, - a 
                                 zárszámadási rendelet megalkotása. 
                IV.      5.) Javaslat az önkormányzat vagyonáról és a vagyongazdálkodás 
                                 szabályairól szóló rendelet módosítására
                V.       6.)  Tájékoztató az Oktatási intézményekben történt beiratkozások
          eredményéről
                VI.     7.)  Az FKDM TKT KESZI beszámolója a 2024. évi munkájáról, valamint a 
                                 beszámoló a Társulás 2024. évi működéséről
                VII.   8.)  Közösségi együttélés szabályairól szóló rendelet megalkotása
                VIII. 9.)  Bölcsődei beíratkozás szabályzatának megtárgyalása
                IX.  10.)   Élhető Dunavecse közbeszerzés közbenső döntése
                X.    11.)  Települési Tervezési szolgáltatásra vonatkozó szerződés
                                felülvizsgálata
                XI.  12.)  A szakrendelő informatikai üzemeltetési feladatainak ellátására 
                               irányuló szolgáltatási szerződés jóváhagyása

A napirendi pontok elfogadása után megkezdődött azok egyenkénti tárgyalása.


I. Napirend:
2.) Kunszentmiklós Városi Rendőrkapitányság Vezetőjének beszámolója a 
     kistérség és Dunavecse közbiztonságának helyzetéről
                       Előterjesztő: Vörös Sándor polgármester
                       Előterjesztésért felelős: Dr. Fekecs Dénes r. alezredes, kapitányságvezető
                       Témafelelős: Molnár Gyula képviselő


Molnár Gyula képviselő, a bizottság elnöke
A Kunszentmiklósi Rendőrkapitányság Vezetője megküldte a beszámolót a kistérség és Dunavecse közbiztonságának helyzetéről. Felkérem a kapitányságvezető urat, hogy egészítse ki beszámolóját.

dr. Fekecs Dénes r. alezredes (Kunszentmiklósi Rendőrkapitányság)
A mai ülésre 26 diával készültem. Az első dián látják a kapitányság szervezeti felépítését. Az bűnügyi-technikai alosztály helye üres, mivel átszervezés alatt áll a bűnügyi technikai feladatvégzés, központosítva lesz. Adunk mi is technikai státuszokat, fogunk visszakapni járőr és nyomozói státuszokat. Az őr-járőr alosztály pedig azért üres, mert hosszantartó betegség miatt egy kollegától el kell köszönni. Jelenlegi létszámunk résznél: 2023. évben 77 fő volt, 2024. évben 79 főre emelkedett. Bízom benne, hogy a 2024. évet további gyarapodással tudjuk zárni. A bűnügyi helyzet struktúráját ha megnézzük, láthatjuk, hogy az ismertté vált bűncselekmények száma emelkedett 502-ről 547-re. Lopások száma is emelkedést mutat, a későbbi dián látható, hogy mely települések azok, akik ennek érintettjei voltak. Lakásbetörések száma is emelkedett. Alul van 400 és 500 százalékos emelkedés is. A bűnügyi helyzetről a három leglényegesebb mutató, a felderítési eredményességet tudtuk növelni. A felderítési azt mutatja meg, hogy elkövetőt tudtunk-e gyanúsítani az ügyben. A nyomozási eredményesség pedig azt, hogy az elkövetőre az ügyész vádat emelt vagy sem. A bűncselekmények száma – az előző dián is látszott – emelkedett. Vannak kiemelt bűncselekmények, ide tartozik a lopás is. Az eredményességet ezen a területen tudtuk növelni amellett, hogy a bűncselekmények száma emelkedett, a leterheltség is nagyobb volt. Ez azt jelenti, hogy az összes bűncselekményt 70 %-ban, az elkövető felelősségre lett vonva. A nyomozási, illetve a felderítési időt szeretném bemutatni. Az elmúlt öt év legjobb eredményénél áll a kapitányság, ez azt mutatja meg, hogy hány nap kell nekünk átlagosan, hogy befejezzünk egy nyomozást – 162 nap. Ez még mindig sok, kell rajta dolgozni, a 130 napot céloztuk meg. A felderítési idő pedig azt mutatja, hogy mennyi idő kell ahhoz, hogy elkövetőt gyanúsítsunk egy ügyben, ez most 86,1 napon áll. A bűnügyi fertőzöttségnél, a legmarkánsabb változást mutató cselekményeket írtam ide. Dunavecse vonatkozásában a lopás 8-ról – 21-re emelkedett. Megnéztük, hogy ez miből tevődik össze, szerencsére nem arról van szó, hogy a bűnözés ennyire eluralkodott volna, hanem a Schneider üzemcsarnok építése nagymértékben hozzájárult. Alvállalkozók dolgoztak az üzem területén és az otthagyott szerszámosládákból eltűntek a szerszámok, gépek. Az építkezés területén nem volt nyomonkövethető, hogy kik és mikor dolgoztak. Ez a szám ebből adódik. Sajnos a felderítési eredményességünknek ez nem kedvezett. Tasson, az üdülőterületen volt sorozatlopás, ahol horgászbotokat, csónakokat és egyéb dolgokat tulajdonítottak el. Az elkövetők tassi, dömsödi és kunszentmiklósi elkövetők voltak, akikre rá is tudtuk bizonyítani. Dunaegyházán egy nagyszabású csalássorozatnak voltak részesei az ott élők. Bankkártya adatokat szereztek meg és utalták el a pénzeket a számlákról. Kunpeszéren 25 betörést csinált meg egy burkoló, abból 19-et tudtunk rábizonyítani. A bűncselekmények megoszlása dián Dunavecse a 3. helyen áll a kistérségben. Csalás területen 62-ről 95-re emelkedett az esetek száma, az informatikai rendszeri csalások száma 14-ről 26-ra emelkedett. Itt kártyaadatokkal élnek vissza, illetve a termék nem érkezik meg, amit rendelnek. Call centerek működnek, akik az átverésekre vannak szakosodva. Több adathalász oldal is működik. Képzésekkel igyekszünk ezt megoldani, a nyomozóinkat képezzük, ezzel a felderítési eredményességet próbáljuk  javítani. Újból megjelentek az unokázós csalók, a bajai és félegyházi területen is volt az elmúlt időszakban öt ilyen eset. Rendkívüli haláleset miatt 12 eljárást folytattunk le, mindről bebizonyosodott, hogy önkezével vetett véget az életének. Azonosítatlan holtestünk nem volt. Idegenkezűséget mind a tizenkettő esetben ki tudtuk zárni. Körözési tevékenységünkkel kapcsolatban egy kicsit javult a helyzet, 312 eltűnés miatti körözöttünk volt 2023-ban, ez 259 re mérséklődött. Ezt a bődületes számot 3-4 fiatal produkálta. A bűncselekmények miatti körözöttek száma is csökkent 36-ról 25-re. A közterületi jelenlétet tovább tudtuk emelni 2024-ben, 22827 órát tudtunk közterületen tölteni, 3274-re nőtt a szolgálatok száma. Mindenkitől azt várom el, hogy láthatóak legyünk a közterületen. Rendezvénybiztosítást 40 esetben hajtottunk végre, 122 szolgálatból 664 órát fordítottunk erre. Gyülekezési törvény hatálya alá tartozó rendezvény 12 volt, valószínű a választások közeledtével ez a szám emelkedni fog. Fogvatartottakkal kapcsolatos tevékenységek, az elfogás, előállítás, őrizetbevétel során dolgozunk a fogvatartottakkal. A miénk ideiglenesen ki van vonva, Kecskemétre szállítjuk a fogvatartottakat. Az elfogás, előállítás, őrizetbevétel alkalmával szökés, önkárosítás nem fordult elő. Bilincset 148 esetben alkalmaztunk. Statisztikáink szerint gázsprayt a kollégák nem alkalmaztak. A parancsnok, a szakirányítás, illetve az ügyészség ellenőrzi időszakosan az intézkedéseket, jogszerűtlenséget, szakszerűtlenséget, aránytalan kényszerítő eszköz alkalmazást nem tártunk fel. A körzeti megbízottak létszámát 1 fővel tudtuk növelni a 2023. évhez képest. Így most már 3 fős Kmb-s egységet tudunk vezényelni. Sajnos ott még nem tartunk, hogy csak azon az egy településen működjön, az egész járásban bevethetők ők. A helyi Kmb-s gyorsabban ki tud nyomozni egy kisebb ügyet, mint egy kunszentmiklósi nyomozó. A megelőzésből is ki veszik a részüket, ők is tartják az órákat az iskolákban. A következő dia a közlekedésbiztonsági helyzetet mutatja be, 44 sérüléses baleset volt 2023-ban, ami 45-re emelkedett. Halálos baleset viszont nem volt, sem 2023-ban sem 2024. évben. Súlyos sérüléses baleset viszont csökkent. Az összesen 45 sérüléses balesetben összesen 60 személy sérült meg, az ittasan okozott személyi sérüléses közúti közlekedési balesetek száma emelkedett, amit mindenképpen csökkenteni kellene. Azt kértem a kollegáimtól, hogy akit megállítanak fújassák is meg, hogy nincsen-e szeszesital által befolyásolt állapotban. Sajnos már az idei évben van 3 esetünk és még hol az évvége. A közlekedési baleseteknél szerencsére nincsenek nagy számok, annyi változás van, hogy az egy súlyos sérülés átment könnyűbe. 
Sebességhatárt túllépők száma 13155 volt, ebben benne van a VÉDA is. A mi háromlábunk aránya ebből a számból magasabb, mint 2023-ban volt. Biztonsági őv használatának ellenőrzése során látható, hogy még mindig van. A kézben tartott mobiltelefon száma is emelkedett. Elsőbbségi jog meg nem adása is kiemelt baleseti ok, 589-ről 638-ra emelkedett. Igazgatásrendészeti tevékenységről egy pár gondolat, látható, hogy 15,43 napra volt szükségünk ahhoz, hogy szabálysértési eljárást le tudjuk zárni. A járművezetéstől eltiltott szabálysértőkre szeretném felhívni a figyelmet, 11-ről 21 emelkedett. Kapitányságunkon a bűnmegelőzési tevékenységet két fő látja el magas színvonalon, széleskörű társadalmi kapcsolatrendszerünknek köszönhetően hatékonyan. A gyermekek védelmét szolgáló jelzésrendszer a társszervek és a rendőrkapitányság között kiválóan működött az elmúlt évben is, az együttműködés példaértékűnek mondható. Együttműködés területén a kunszentmiklósi Járásbíróság Elnökével, a Járási Ügyészség Vezető Ügyészével, a Járási Hivatal Vezetőjével, a bíróság, az ügyészség, a járási hivatal munkatársaival a munkakapcsolat a korábbi évek gyakorlatához jó, kölcsönösen segítő jellegű. Az önkormányzattal a kapcsolatunk korrekt és jó, a közrendvédelmi szolgálatot pozitívan értékelték. A polgárőrséggel a munkakapcsolatunk az elmúlt évekhez hasonlóan jó volt. A következő dia a célkitűzéseinket mutatja, az online csalások megelőzésére nagyon nagy hangsúlyt kell fektetni, az közlekedési balesetek számának csökkentésére is. A családi erőszakra kell nagyon odafigyelnünk, megfelelően kell kezelni a kábítószer bűnözéssel kapcsolatos jogsértéseket. Ha kérdés van a beszámolóval kapcsolatban, kérem, hogy tegyék fel.

Vörös Sándor polgármester
A képviselő-társak nagy része minden hónapban itt van a rendőrségi fórumon, azt gondolom, hogy nagyon hasznos, mert a polgárőrség, illetve az intézmények elmondhatják azokat a témáikat, amelyek felmerülnek. Köszönetünket szeretnénk kifejezni, mert az összejövetelünk nyomán, épp a családi napunkon az összes felső tagozatos, „Nagy diákunk” kaphatott tájékoztatást droggal kapcsolatban. A jövő hét folyamán a szülők is fognak kapni tájékoztatást. Köszönöm szépen, mert ez éppen olyan fontos, mint a havonta lévő fórum. 

dr. Fekecs Dénes r. alezredes (Kunszentmiklósi Rendőrkapitányság)
Az ORFK azt határozta meg, hogy az I. félévben havonta kell megtartani a fórumot, utána pedig a településvezetőkre, illetve a rendőri vezetőkre bízzák azt, hogy milyen gyakorisággal szeretnék megtartani. A következő ilyen fórumon megbeszéljük, hogy hogyan szeretnétek a jövőben. 

Aranyi János Gábor képviselő 
A Dunavecsei Horgászegyesületnek van saját kezelésű vize, a probléma a hallopás. Járható út lehet-e a vadkamerák kihelyezése? 

dr. Fekecs Dénes r. alezredes (Kunszentmiklósi Rendőrkapitányság)
Körbe kell járni ezt a kérdést adatvédelmi szempontból. 

Aranyi János Gábor képviselő 
Kérni szeretnék ezzel kapcsolatban visszajelzést. 

Vörös Sándor polgármester
A másik felvetésem a gáton lévő kerékpárút kérdése. Többen beszéltek a körzeti megbízottal is ezzel kapcsolatban, felvetették azt a problémát, hogy hiába fognák meg az ott autózót, motorozót, eltűntek a kerékpárutat jelölő táblák. Hamarosan ki lesznek újra helyezve, esetleg a járőr vagy a körzeti megbízott odafigyelne – nagyon megköszönném. 

dr. Fekecs Dénes r. alezredes (Kunszentmiklósi Rendőrkapitányság)
Rendben, mondani fogom a körzeti megbízottaknak, hogy figyeljenek a táblák kihelyezése után.

Vörös Sándor polgármester
A Petőfi és Alkotmány utcában gyorsan hajtanak, sőt nem tartják be a sebességkorlátozó táblákat sem. 

dr. Fekecs Dénes r. alezredes (Kunszentmiklósi Rendőrkapitányság)
Beszéltük ezt korábbi fórumon, meg is határoztam, hogy ellenőrizzék a gyorshajtást az említett utcákban. Erről még nem kaptam visszajelzést, de rákérdezek. 

Sándor Zsombor képviselő, a bizottság elnökhelyettese
Rendszeresen előfordul, hogy valaki a központban a zebra előtt parkol és rendszeresen ki kell kerülni, mert árut pakol. Szinte heti rendszereséggel fut bele az ember ilyen helyzetbe, amikor nagyon óvatosnak kell lennie. 

Tóth József a bizottság tagja
Most az a trükk, hogy reggel hattól este hatig pakolnak. Tényleg úgy van, ahogy Zsombor is mondja, hogy nagyon oda kell figyelni, hogy a teherautó mögül kilép-e valaki vagy sem. Egy kérdésem lenne, hogy mennyi lenne a rendőrségen az elfogadható létszám?

dr. Fekecs Dénes r. alezredes (Kunszentmiklósi Rendőrkapitányság)
Ezzel a létszámmal az összes feladatunkat a kellő színvonalon el tudjuk végezni. 

Aranyi János Gábor képviselő 
Az új pékség olyan helyen valósul meg, ahol nincs parkolási lehetőség. Kérdésem, hogy nem tudom, hogy a közlekedés hogyan lesz megoldva?

dr. Fekecs Dénes r. alezredes (Kunszentmiklósi Rendőrkapitányság)
Az sem megoldás, hogy a Kmb-ek minden pakolásnál adnak egy csekket, mert az sem vezet jóra. 

Dér Gabriella képviselő, a bizottság tagja
A szakrendelő előtti parkolás is borzasztó, nem lehet elmenni az utcában reggel. 

Sándor Zsombor képviselő, a bizottság elnökhelyettese
Egyirányúsítva lett az az utca, ami megy a Református Kollégiumhoz, én most már nagyon óvatosan kanyarodom be, mert rendszeresen kismotorral és kerékpárral jönnek szembe velem. 




Molnár Gyula képviselő, a bizottság elnöke
Javaslom a kistérség és Dunavecse közbiztonságának helyzetéről beszámoló elfogadását. 

Megkérdezem a bizottság tagjaitól, hogy ki ért egyet a beszámoló elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:


93/2025. (V.27.) P.Ü.H.V. Biz. hat.
Rendőrségi beszámoló
																					H a t á r o z a t				
1./ A Pénzügyi, Ügyrendi, Humán és Városgazdálkodási Bizottság megtárgyalta a Kistérség és Dunavecse közbiztonságának helyzetéről szóló beszámolót és javasolja elfogadni.

2./ Ezen határozatról értesül:
- Molnár Gyula képviselő, a bizottság elnöke


II. Napirend:
3.) A 2024. évre vonatkozó éves, összefoglaló ellenőrzési jelentés
                       elfogadása
                       Előterjesztő: Vörös Sándor polgármester
                       Előterjesztésért felelős: Ginál Róbert gazdálkodási csoportvezető
                       Témafelelős: Molnár Gyula képviselő



Molnár Gyula képviselő, a bizottság elnöke
A 2024. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adunk számot:
A 2024. évben egy ellenőrzési feladat került meghatározásra a „Térítési díjak beszedésének ellenőrzése, étkeztetés nyilvántartás vizsgálata” tárgyú ellenőrzés volt tervezve.
Az ellenőrzés során étkezési térítési díjak beszedésének, nyilvántartásának, elszámolásának a jogszabályi előírásoknak és a belső szabályozásoknak való megfelelőségének, betartásának vizsgálata, ellenőrzése volt a cél. A külső ellenőrzések nyilvántartásánál két ellenőrzés került bemutatásra, az első esetében az ellenőrzés lezárult, a második esetben a Magyar Államkincstár szabályszerűségi és pénzügyi ellenőrzést végzett a nemzetiségi önkormányzatnál a BÁCS-ÁHI/1267-7/2024. sz. ellenőrzés keretében.
Az ellenőrzés célja a helyi önkormányzat, nemzetiségi önkormányzat és az általuk irányított költségvetési szervek számviteli szabályok szerinti könyvvezetési kötelezettségének, valamint az Áht. 70. alcím (107–108. §) alapján teljesítendő adatszolgáltatási kötelezettségek szabályszerű teljesítésének és az éves költségvetési beszámoló megbízható, valós összképének vizsgálata volt. Az ellenőrzés időszaka a 2024-2025. év könyvvezetésének, beszámolásának vizsgálata, amelyhez kapcsolódóan a 2024. éves időszakról a közbenső jelentést megkaptuk, az anyagot az előterjesztéshez mellékelve megküldöm. A bizottság javasolja az összefoglaló ellenőrzési jelentés, valamint a MÁK által megküldött ellenőrzési jelentés elfogadását. Javaslom a 2024. évre vonatkozó éves összefoglaló ellenőrzési jelentés, valamint a MÁK közbenső ellenőrzési jelentésének elfogadását.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 


Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az ellenőri jelentés elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

94/2025. (V.27.) P.Ü.H.V. Biz.hat.
A 2024. évre vonatkozó éves, összefoglaló ellenőrzési jelentés
elfogadása
										H a t á r o z a t

									
 1./ A Pénzügyi, Ügyrendi és Városgazdálkodási Bizottság megtárgyalta a 2024. évre vonatkozó éves, összefoglaló ellenőrzési jelentés elfogadásáról szóló előterjesztést és azt elfogadásra javasolja a képviselő-testület számára. 

2./ A bizottság a Magyar Államkincstár által készített 2024. éves időszakról készült közbenső ellenőrzési jelentését elfogadja.

3./  Ezen határozatról értesül:
- Molnár Gyula képviselő, a bizottság elnöke


III. Napirend:
      4.) Javaslat az önkormányzat 2024. évi zárszámadásának megtárgyalása, - a 
                 zárszámadási rendelet megalkotása. 
                 Előterjesztő: Vörös Sándor polgármester
                 Előterjesztésért felelős: Ginál Róbert gazdálkodási csoportvezető
                 Témafelelős: Molnár Gyula képviselő



Molnár Gyula képviselő, a bizottság elnöke
A kiadott anyagban láthatjuk, hogy 2.081.393.796 Ft bevétellel, illetve 1.874.959.126 Ft kiadással zártuk a 2024. évet, pénzmaradvány keletkezett. Átnéztem az előterjesztést és úgy gondolom, hogy eredményes gazdálkodásról kaptunk tájékoztatást. Új elemek is kerültek be a táblázatba, amit szintén megkaptunk. A magam részéről elfogadásra javaslom a zárszámadási rendelet tervezetet. Mondjátok el véleményeteket.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e kérdés a napirenddel kapcsolatban?

A bizottság tagjai részéről kérdés nem merült fel. 

Megkérdezem a bizottság tagjaitól, hogy ki ért egyet a zárszámadási rendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

95/2025. (V.27.) P.Ü.H.V. Biz.hat.
Javaslat az önkormányzat 2024. évi zárszámadásának
megtárgyalása,  a zárszámadási rendelet megalkotása
									            H a t á r o z a t

									
 1./ A Pénzügyi, Ügyrendi és Városgazdálkodási Bizottság megtárgyalta az önkormányzat 2024. évi zárszámadásáról szóló előterjesztést és a rendelet tervezetet elfogadásra javasolja a képviselő-testület számára. 

2./  Ezen határozatról értesül:
- Molnár Gyula képviselő, a bizottság elnöke


IV. Napirend:
5.)   Javaslat az önkormányzat vagyonáról és a vagyongazdálkodás 
                          szabályairól szóló rendelet módosítására
                          Előterjesztő: Vörös Sándor polgármester
                          Előterjesztésért felelős: Nagy Erzsébet jegyző
        Témafelelős: Molnár Gyula képviselő


Molnár Gyula képviselő, a bizottság elnöke
Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. A korlátozottan forgalomképes vagyonból a következő elemek kerültek a forgalomképtelen vagyonelem közé: Mocsár záportározó (Rákóczi utca), agyaggödör, víztorony, apostagi tisztító, Trianoni emlékmű. A következő tételek pedig belekerültek: Petőfi u.8. –Telek, Sportpark (Liszt F.tér), Múzeum (Petőfi tér 1.) Játszótér (Alkotmány utca), Strandfürdő. A forgalomképes vagyonból kikerül: a Nyár utcai beépítetlen terület, bekerül: Beépítetlen terület, Csősz u. beépítetlen terület. A zárszámadási rendeletnek legkésőbb május 31. napjáig kell hatályba lépnie. Javaslom a rendelet tervezet elfogadását.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a vagyonrendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

96/2025. (V.27.) P.Ü.H.V. Biz.hat.
Javaslat az önkormányzat vagyonáról és a vagyongazdálkodás  
szabályairól szóló rendelet módosítására
																						H a t á r o z a t

1./ A Pénzügyi, Ügyrendi, Humán és Városgazdálkodási Bizottság úgy határoz, hogy az önkormányzat vagyonáról és a vagyongazdálkodás szabályairól szóló rendelet tervezetet elfogadásra javasolja.

2./  Ezen határozatról értesül:
- Molnár Gyula képviselő, a bizottság elnöke


V. Napirend:
   6.)    Tájékoztató az Oktatási intézményekben történt beiratkozások
eredményéről
                  Előterjesztő: Vörös Sándor polgármester 
Előterjesztésért felelős: oktatási intézmények vezetői
                  Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére. Egy kérdésem van, hogy a Petőfi iskolának a vezetője miért nem főigazgató?

Vörös Sándor polgármester úr
Azért nem mert nincs tagintézménye.

Sándor Zsombor képviselő, a bizottság elnökhelyettese
A négy intézménytől megkaptuk a tájékoztatókat. A Százszorszép Óvodába 54 gyermeket írattak be, ebből a bölcsődéből 19 gyermek kerül át. A Dunavecsei Petőfi Sándor Általános Iskolába 41 fő gyermek iratkozott be. A Duna Menti EGYMI-be 2 fő sajátos beiratkozott gyermek, a Református Kollégiumba 14 (súlyozott létszám 18) gyermeket írattak be. Örvendetes, hogy a gyermekek nagy részét a dunavecsei iskolákba íratták be, nem volt az a nagy elvándorlás, mint a múlt évben. Kérdésem, hogy a Petőfi iskolában kettő osztályt tudtok indítani?

Dér Gabriella képviselő, a bizottság tagja, a Dunavecsei Petőfi S.Ált.Isk. ig. helyettese
Igen.

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a napirendhez?

A bizottság tagjai részéről kérdés nem merült fel. 



Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az oktatási intézményekben történt beiratkozások eredményéről szóló tájékoztató elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

97/2025. (V.27.) P.Ü.H.V. Biz.hat.
Tájékoztató az Oktatási intézményekben történt beiratkozások
eredményéről
                                    																	H a t á r o z a t					

1./ A Pénzügyi, Ügyrendi, Humán és Városgazdálkodási Bizottság megtárgyalta a „Tájékoztató az oktatási intézményekben történt beiratkozások eredményéről” szóló napirendet és elfogadásra javasolja az oktatási intézmények tájékoztatóját a képviselő-testület számára.

2./ Ezen határozatról értesül: 
- Sándor Zsombor képviselő, a bizottság elnökhelyettese


VI. Napirend:
         7.)     Az FKDM TKT KESZI beszámolója a 2024. évi munkájáról, valamint a 
                  beszámoló a Társulás 2024. évi működéséről
                  Előterjesztő: Vörös Sándor polgármester
                  Előterjesztésért felelős: KESZI vezetője
                  Témafelelős: Sándor Zsombor képviselő

               

Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
Megkaptuk a Kistérségi Egyesített Szociális Intézmény 2024. évi beszámolóját, valamint a Társulás 2024. évi működéséről szóló beszámolót. Kérdésem irányukba az lenne, hogyan lehet az, hogy 2024. november-december hónapban ilyen mértékben csökkent az étkezések száma? Tehát 1151-ről 846-ra csökkent. A többi településen nem jellemző ez az óriási csökkenés. A másik az ellátottak száma, akik még önmagukat el tudják látni, azoknak elég nagy a száma. Akik meg nem tudják magukat ellátni, ott nulla a szám. Ez azért van, mert nincs Dunavecsén ilyen ellátott? 

Vörös Sándor polgármester
Ez azért van, mert a KESZI és a pünkösdisták is betegápolást végeznek addig a állományig, amíg részben önellátók. 

Sándor Zsombor képviselő, a bizottság elnökhelyettese
A többi településen viszont írja a létszámokat. 


Vörös Sándor polgármester
Ez azért lehet, mert Kunszentmiklós vonatkozásában van idősek otthona. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Kistérségi Egyesített Szociális Intézmény 2024. évi beszámolójával, valamint a Társulás 2024. évi működéséről szóló beszámoló elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:


98/2025. (V.27.) P.Ü.H.V. Biz.hat.
Az FKDM TKT KESZI beszámolója a 2024. évi munkájáról, valamint a 
beszámoló a Társulás 2024. évi működéséről

								                   H a t á r o z a t

1./ A Pénzügyi, Ügyrendi, Humán és Városgazdálkodási Bizottság megtárgyalta a „Az FKDM TKT KESZI beszámolója a 2024. évi munkájáról, valamint a beszámoló a Társulás 2024. évi működéséről” szóló napirendet és azokat elfogadásra javasolja a képviselő-testület számára.

2./ Ezen határozatról értesül: 
- Sándor Zsombor képviselő, a bizottság elnökhelyettese


VII. Napirend:
8.)   Közösségi együttélés szabályairól szóló rendelet megalkotása
       Előterjesztő: Vörös Sándor polgármester
                         Előterjesztésért felelős: Nagy Erzsébet jegyző
       Témafelelős: Molnár Gyula képviselő


Molnár Gyula képviselő, a bizottság elnöke
Kérdésem, hogy a korábbi rendelethez egyáltalán nem passzol vagy csak módosítás?

Nagy Erzsébet jegyző
Nem passzol hozzá egyáltalán, az egy 2011. évi rendeletünk, amely a környezet védelméről szólt és vannak benne olyan elemek, amelyek korábban szabálysértéssé voltak minősítve, most már nem lehet szabálysértést megállapítani. Annak egy része belekerült, figyelembe vettük – alpolgármester asszonnyal, polgármester úrral átnéztük – illetve átnéztük azt a rendeletet is, amit a képviselő úr említett a közmeghallgatáson, annak bizonyos elemei beemelésre kerültek. Figyelembe lett véve Apostag rendelkezései is. Első körben kiemelném, hogy a közösségi együttélés szabályai lettek meghatározva a II. fejezetben, az ingatlanokra, közterületekre vonatkozóan lettek bizonyos magatartások jogellenessé minősítve. A legfontosabb az, amire igény merült fel, hogy az ingatlanok folyamatosan gyom mentesítve legyenek.  Ez a használónak a kötelessége és ez részletesen ki lett emelve, hogy mit takar. Az üzletek elé kukákat kell kihelyezni, azt rendszeresen üríteni kell. Részletesen tartalmazza a hó és síkosság mentesítést. Tartalmazza, hogy mit nem szabad a közterületen végezni. Tartalmazza a gépjárművekre vonatkozó speciális szabályokat, a 3. fejezet tartalmazza az eljárási szabályokat. Tehát közigazgatási hatósági eljárás lesz, hivatalból, illetve bejelentéssel fog indulni. Tartalmazza, hogy mit kell tartalmazni a bejelentésnek, illetve a bizonyítékokat is csatolni kell. Ezután fog történni egy helyszíni szemle, ahol megállapításra kerül, hogy valóban gyomos-e a terület. Először egy figyelmeztetés lesz neki küldve határozattal. Ha ez nem vezet eredményre, akkor 200 ezer forint bírságot is ki lehet szabni. Be nem fizetés esetén adók módjára hajtható be. Kiemelném, azt, aminek a megfogalmazásán sokat gondolkodtunk, polgármester úr javaslatára a rendelkező rész tartalmazza, ha az aljnövényzet magassága meghaladja a termőföld síkjától számított 30 cm-t. Ezzel próbáltuk konkretizálni, hogy mit értünk alatta. Már most több ilyen panasz van, amire tudnánk alkalmazni. A rendelet július 1-jétől lépne hatályba, pont azért, hogy a következő Dunamellékbe tudjak róla írni, legyen az emberek tudomásuk róla. 

Molnár Gyula képviselő, a bizottság elnöke
Javasolni szeretném, hogy külön lapon is értesítsük a lakosságot erről a rendeletről, ne csak a Dunamellék újságba legyen benne. 

Aranyi János Gábor képviselő, a bizottság elnökhelyettese  
A 8. pontban szerepel: gépjárműtárolás közterületen 24 órát meghaladó elhelyezés. Ez mit jelent?

Nagy Erzsébet jegyző
A rendelkező részben van, a rendelet tartalmaz egy olyan részt is, hogy nem lehet a közterületen forgalomból kivont vagy rendszám nélküli járművet tárolni. Az értelmező rendelkezésbe betettünk egy olyat, hogy mit jelent az, hogy valaki gépjárművet tárol. Magyarán közterületen 24 órát meghaladóan nem állhat rendszám nélküli vagy forgalomból kivont roncs autó. 

Aranyi János Gábor képviselő, a bizottság elnökhelyettese  
A tájékoztatás mindenféleképpen kell, illetve az külterület számít bele vagy csak a belterület. 

Nagy Erzsébet jegyző
Ki van benne jelölve, hogy mit jelent az a szó, hogy használó. Az ki van emelve, hogy az, aki huzamosabb ideig tartózkodik az adott ingatlanban. Így őt fogjuk eljárás alá vonni, aki 2 hónapja tölti az idejét, nem aki a tulajdonos. A rendelet belterületre lenne érvényes. 

Aranyi János Gábor képviselő, a bizottság elnökhelyettese  
Ki fogja betartatni?

Nagy Erzsébet jegyző
Már most mondom, hogy arra nincs kapacitás, hogy állandóan a települést járjuk. Most is van olyan kettő lakos, aki állandóan panaszkodik. A rendelet végrehajtása is komoly terhet fog jelenteni az ügyintézőknek. 

Aranyi János Gábor képviselő, a bizottság elnökhelyettese  
A büntetési tételnél mekkora a legkisebb összeg?

Nagy Erzsébet jegyző
A legkisebb tétel nincs meghatározva. Lehet akár 20000 Ft is.

Aranyi János Gábor képviselő, a bizottság elnökhelyettese  
Visszatartó erőnek azért lennie kell. Az a baj, hogy a település nagyrészét fel kell szólítani. 


Aranyi Ágota intézményvezető
Azt lehet-e, hogy elsőkörben a mezőőrök megnéznék a problémás helyeket? A mi szomszédunkban is embernagyságú gaz van és nyestek is élnek a portán.  Ezzel csak azt szerettem volna mondani, hogy nem az a megoldás, hogy egymást jelentsék fel a szomszédok. 

Aranyi János Gábor képviselő, a bizottság elnökhelyettese  
Nagyon sok olyan fa van az ingatlanokon, amelyek kilógnak az útra, ezzel megkaristolják az arra közlekedő autókat. Ebbe a rendeletbe benne van, hogy a fákat karban kell tartani. 

Molnár Gyula képviselő, a bizottság elnöke
Javaslom, hogy a rendelet tervezet a következő módosításokkal javasoljuk elfogadni: a rendelet csak belterületre vonatkozik, az első büntetési tétel 20 ezer és folyamatosan emelkedik. Megkérdezem a bizottság tagjaitól, hogy ki ért egyet az elhangzott módosításokkal?

A bizottság tagjai 6 igen szavazattal, ellenszavazat nélkül a következő határozatot hozták:

99/2025. (V. 27.) P.Ü.H.V. Biz.hat.
Közösségi együttélés szabályairól
szóló rendelet megalkotása
																					H a t á r o z a t										
1./ A Pénzügyi, Ügyrendi, Humán és Városgazdálkodási Bizottság megtárgyalta a „Közösségi együttélés szabályairól szóló rendelet megalkotása” című napirendet és javasolja a következő javításokkal elfogadni a rendelet tervezet a képviselő-testület számára:
- a rendelet hatálya belterületre vonatkozik,
- a minimálisan kiszabható bírság 20.000 Ft legyen és folyamatosan emelkedjen.

2./ Ezen határozatról értesül:
- Molnár Gyula képviselő, a bizottság elnöke


VIII. Napirend:
9.)  Bölcsődei beíratkozás szabályzatának megtárgyalása
      Előterjesztő: Vörös Sándor polgármester
                        Előterjesztésért felelős: Liptai-Kölesdi Ágnes bölcsődevezető
                        Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
Az intézményvezető elkészítette a felvételi szabályzatot. Azt láttam, hogy a szabályzat az elvárásoknak megfelelő. Kérném, hogy a tájékoztatást a gyermekorvosi rendelőnél, illetve a védőnőknél is ki lehetne függeszteni. Ez azért is fontos, hogy ha a beiratkozók száma nem tölti be a bölcsődét, akkor a felvehető lesz olyan is, akinek a szülője otthon tartózkodik. 



Dallos Erika képviselő, a bizottság tagja
Az a meggyőződésem, hogy akkor lehetne jól kezelni, ha van fix időpont meghatározva a beiratkozáshoz. Mi az óvodavezetőkkel mindig egyeztetünk az óvodai beiratkozásnál. A bölcsődénél is, ha lenne fix időpont, akkor tudnánk szólni azoknak a szülőknek, akik érintettek és vissza szeretnének menni dolgozni. Jelenleg folyamatosan lehet beiratkozni és a szülőnek 6 hónapos korban nem az a legfőbb gondja, hogy beírassa a gyermekét a bölcsődébe, hogy legyen helye. Fel van sorolva, hogy mi alapján veheti fel a gyermeket az intézményvezető. Az első az, hogy munkahellyel kell rendelkeznie. Eleve munkáltatói igazolással kell bemennie. Én kifogásoltam, hogy az 1. mellékletben nincs feltüntetve a szülőre vonatkozó semmilyen adat. (neve, lakcíme, elérhetősége, munkahelye, munkahelye címe) ezek nincsenek benne a kérelembe. Pedig elsődleges szempont, hogy mindkettő szülő dolgozzon. 

Tóth József a bizottság tagja
Szerintem elég a munkáltatótól egy szándéknyilatkozat.  Munkáltatói igazolást csak akkor tud adni, ha már ott dolgozik. 

Dallos Erika képviselő, a bizottság tagja
Ha az anyuka munkahelyről jött el, akkor tudja vinni és az előnyt élvez. 

Vörös Sándor polgármester
Szándéknyilatkozatot bárki állíthat ki, mint ahogy meg is történt pár esetnél. 

Sándor Zsombor képviselő, a bizottság elnökhelyettese
Beiratkozásnál elég a szándéknyilatkozat, de ha eljön az idő, be kelljen neki mutatni a munkáltatói igazolást. Amennyiben nem tudja megszűnik a jogviszonya. 

Tóth József a bizottság tagja
Hogyan lehet fix időponthoz kötni, hiszen minden gyermek más időpontban született.

Vörös Sándor polgármester
Megnéztünk több felvételi szabályzatot, a legtöbbnél az óvodai beiratkozással megegyező időpont volt meghatározva. Javaslom, hogy két időpontot jelöljünk meg: az óvodai beiratkozással megegyezőt, illetve ősszel, ha van még üres hely. 

Tóth József a bizottság tagja
Mit jelent a beiratkozás? Innen induljunk ki. 

Dallos Erika képviselő, a bizottság tagja
Jelentkezést.

Vörös Sándor polgármester
A január 31-ig beírtatott gyermekek száma után kapja a normatívát az intézmény. Az a feladata az intézményvezetőnek, hogy január 28-tól 36 gyermek be legyen íratva. 

Sándor Zsombor képviselő, a bizottság elnökhelyettese
Mi van abban az esetben, ha anyuka meggondolja magát?

Vörös Sándor polgármester
Ezért van a várólista. 




Aranyi János Gábor képviselő, a bizottság elnökhelyettese  
Kérdésem, hogy az 1 éves gyermeket már most be kell íratnom, hogy jövőre vissza tudjak menni dolgozni? Ha igen, akkor megint üres lesz a bölcsőde.

Vörös Sándor polgármester
Viszont, akkor nevelési évre kellene beiratkozni, úgy mint az óvodában és az akkor a következő 10 hónapra lesz érvényes. 

Dallos Erika képviselő, a bizottság tagja
Másfél évesen nem fogja beíratni, mert ha otthon van GYED-en, akkor az 2 éves korig tart. Utána, akinek munkahelye van visszamegy dolgozni az anyagiak miatt. Ha meg van a fix időpont, akkor össze tudunk ülni a bölcsődevezetővel, meg tudom mondani, hogy hány gyermek az, aki várható ebben a tanévben. Ha látjuk, hogy ebben a tanévben 15 gyermek lesz, aki menne és van bent 12, a maradék helyre még fel lehetne venni gyermeket. 

Aranyi János Gábor képviselő, a bizottság elnökhelyettese  
A fix időpont a jó megoldás és az, hogy összeültük a bölcsődevezetővel. 

Vörös Sándor polgármester
Tehát meghatározzuk, hogy mi lesz a beíratkozás dátuma, az lehet az óvodával megegyező időpontban. Meghatározzuk, hogy nevelési évre történik, az egy éven túli jelentkezést kizártuk. A felvételi határozat meghozása előtt kötelező konzultálni a bölcsődevezetőnek a védőnővel. A jelentkezéskor elegendő a szülőnek a szándéknyilatkozat, viszont a kezdés előtt be kell vinni a munkahelyről az igazolást. 

Fazekasné Kató Nikoletta bölcsődei dolgozó
Mi van abban az esetben, ha határozott idejű a szerződése és időközben megszűnik és nem talál másikat. 

Dallos Erika képviselő, a bizottság tagja
Máshol úgy van, ha felveszik a bölcsődébe és csak szándéknyilatkozat van, akkor van 30 napja, hogy a munkáltatói igazolást bevigye, ha nem viszi, akkor megszűnik a bölcsődei ellátás. 

Aranyi János Gábor képviselő, a bizottság elnökhelyettese  
A másik a lakcím kérdés, ha ideiglenes a lakcíme, akkor az nem biztos, hogy szerencsés. 

Dallos Erika képviselő, a bizottság tagja
Nagyon egyszerű, kell kérni egy védőnői igazolást az életvitelszerű tartózkodásról. Ha ő itt lakik Dunavecsén, akkor nyilvántartásban van. 

Aranyi János Gábor képviselő, a bizottság elnökhelyettese  
Az idei óvodai beiratkozás már megtörtént, ezért kössük 2026-tól, az idei évben pedig július első hetében. 

Dallos Erika képviselő, a bizottság tagja
Összefoglalnám az elhangzottakat a szabályzat módosításához: a bölcsődei beíratkozás 2026. évtől kezdve az óvodai beiratkozással együtt történne, az idei évben pedig július első hetében.  Beiratkozni adott nevelési évre lehet, várólistának is lenni kell. Munkáltatói szándéknyilatkozatot a jelentkezéskor kell, a bölcsőde megkezdésekor munkáltatói igazolást kell csatolni. Amennyiben megszűnik a szülő munkaviszonya, akkor 30 napja van új munkahelyet keresni és munkáltatóit felmutatni. Az ideiglenes lakcímmel rendelkezőknél védőnői igazolás szükséges. Elbírálásnál bölcsődevezető a védőnővel és a gyermekjóléttel együttműködve állapítják meg a felvételt. 

Vörös Sándor polgármester
Tehát a bölcsődevezető önállóan nem vehet fel gyermeket.  

Fazekasné Kató Nikoletta bölcsődei dolgozó
Az apostagi jelentkezőkkel mi a helyzet?

Vörös Sándor polgármester
A szerződés szerint 5 főt fel lehet venni. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a bölcsőde felvételi szabályzatának elfogadásával a javasolt módosításokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

100/2025. (V. 27.) P.Ü.H.V. Biz.hat.
Bölcsődei beíratkozás szabályzatának megtárgyalása
									H a t á r o z a t

1./ A Pénzügyi, Ügyrendi, Humán és Városgazdálkodási Bizottság megtárgyalta a „Bölcsődei beíratkozás szabályzatának megtárgyalása” című napirendet és az alábbi javításokkal javasolja elfogadni a képviselő-testület számára:
- a bölcsődei beíratkozás 2026. évtől kezdve az óvodai beiratkozással együtt történne, az idei évben pedig július első hetében. 
- Beiratkozni adott nevelési évre lehet, várólistának is lenni kell. 
- Munkáltatói szándéknyilatkozatot a jelentkezéskor, a bölcsőde megkezdésekor munkáltatói igazolást kell csatolni. 
- Amennyiben megszűnik a szülő munkaviszonya, akkor 30 napja van új munkahelyet keresni és munkáltatóit felmutatni, ellenkező esetben a bölcsődei ellátás felmondható.
- Az ideiglenes lakcímmel rendelkezőknél védőnői igazolás szükséges. 
- Elbírálásnál bölcsődevezető a védőnővel és a gyermekjóléttel együttműködve állapítják meg a felvételt. 

2./ Ezen határozatról értesül:
- Sándor Zsombor képviselő, a bizottság elnökhelyettese


IX. Napirend:
            10.) Élhető Dunavecse közbeszerzés közbenső döntése
                         Előterjesztő: Vörös Sándor polgármester
                         Előterjesztésért felelős: Ginál Róbert gazdálkodási csoportvezető
                         Témafelelős: Molnár Gyula képviselő




Molnár Gyula képviselő, a bizottság elnöke
Az Élhető Dunavecse (könyvtár felújítás, nyilvános mosdó építés) pályázat közbeszerzésével kapcsolatosan két döntést szükséges meghozni a testületnek. Dönteni szükséges a folyamatban lévő közbeszerzési eljárás közbenső bírálatának elfogadásáról, valamint a közbeszerző céggel kötött megállapodás módosításáról. A közbeszerzési szerződés módosítását a Bács-Tender Kft. kezdeményezte, mivel véleménye szerint az 2023. évi LXIX. tv. (Ábtv.) körüli bizonytalan szabályozási környezet ezt indokolttá teszi. A módosítás szerint a Felek kizárják a Megbízott teljes körű anyagi felelősségét (amennyiben az az Ábtv. végrehajtásához kapcsolódó hiba miatt keletkezik). Közbenső döntés szükséges az eljárás további bonyolításához, illetve a mielőbbi végső döntés meghozatalához. A határozati javaslat szerint az 1. részre a Vikár Béla Könyvtár felújítására vonatkozóan az értékelés alapján kialakult sorrend a Ponty-Bau Kft. a legkedvezőbbnek tekinthető ajánlattevő és Sizso Bau Építőipari Kft. a második legkedvezőbb ajánlattevő.  A 2. rész vonatkozásában a legkedvezőbb ár-érték arányban ajánlatot benyújtó ajánlattevő a Modul Vivendi Építőipari Kft. A második legkedvezőbbnek tekinthető érvényes ajánlatot benyújtó ajánlattevő a Generál Építőipari Kft.

Megkérdezem a bizottság tagjaitól, hogy van-e valakinek kérdése az előterjesztéssel kapcsolatban?

A bizottság tagjai részéről kérdés nem merült fel.


Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Bács-Tender Kft. 2024. június 6-án megkötött TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás lefolytatásáról szóló szerződés I. számú módosításával? 

A bizottság tagjai 6 igen szavazattal, ellenszavazat nélkül a következő határozatot hozták:

101/2025. (V. 27.) P.Ü.H.V. Biz.hat.
Közbeszerzési eljárás lefolytatásáról
szóló szerződés I. számú módosításával

										H a t á r o z a t


1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Bács-Tender Kft. 2024. június 6-án megkötött TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás lefolytatásáról szóló szerződés I. számú módosítását javasolja elfogadni.

2./ Ezen határozatról értesül:
- Molnár Gyula képviselő, a bizottság elnöke



Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás közbenső döntés elfogadásával?

A bizottság tagjai 6 igen szavazattal, ellenszavazat nélkül a következő határozatot hozták:


102/2025. (V. 27.) P.Ü.H.V. Biz.hat.
Élhető Dunavecse közbeszerzés közbenső döntése
															                                                                     H a t á r o z a t										
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a TOP_PLUSZ-1.2.1-21-BK1-2023-00046 azonosító számú „Élhető Dunavecse fejlesztés” elnevezésű pályázat közbeszerzéséhez kapcsolódóan az alábbi határozatot javasolja elfogadni:
-  a Közbenső bírálati jegyzőkönyvben és a közbenső bírálati lapokban foglaltakat elfogadja,
1) az 1. részre Vikár Béla Könyvtár felújítására vonatkozóan: 
- az IM PRODUCT Kft. (1223 Budapest, Rózsakert utca 3-11. D.ép.A.lház.), a EXELTRADE Hungary Kft. (7171 Sióagárd, Zrínyi Utca 62.), a HBD Építőipari és Kereskedelmi Kft. (1154 Budapest, Népfelkelő u 91.), a T-BAU 2 Termelő, Kereskedelmi és Szolgáltató Kft. (6300 Kalocsa, Petőfi Sándor 20.), az Alap-Ép Kft. (2425 Nagykarácsony, Alkotmány u 10/a.) és a Modinvest Épitőipari-Beruházó-és Kereskedelmi Kft. (6400 Kiskunhalas, Kéve U. 39.) ajánlatainak érvénytelenné nyilvánítását a Kbt. 73. § (1) e) pontja alapján. 

- Az értékelés alapján kialakult sorrend szerint a Ponty-Bau Kft. (6500 Baja Kenderes u. 9/A.) a legkedvezőbbnek tekinthető ajánlattevő és a SIZSO-BAU Építőipari, Kereskedelmi és Szolgáltató Kft. (2422 Mezőfalva, Petőfi Sándor U 29.) a második legkedvezőbbnek tekinthető ajánlattevő felhívását a hiányzó igazolásaik benyújtására.


2) a 2. részre Nyilvános WC-blokk és fedett kerékpártárolóra vonatkozóan:
- a Modinvest Építőipari-Beruházó- és Kereskedelmi Kft. (6400 Kiskunhalas, Kéve U. 39.), a Ponty-Bau Kft. (6500 Baja Kenderes u. 9/A.), az EXELTRADE Hungary Kft. (7171 Sióagárd, Zrínyi Utca 62.), az IM PRODUCT Kft. (1223 Budapest, Rózsakert utca 3-11. D.ép.A.lház.), a T-BAU 2 Termelő, Kereskedelmi és Szolgáltató Kft. (6300 Kalocsa, Petőfi Sándor 20.), az Alap-Ép Kft. (2425 Nagykarácsony, Alkotmány u 10/a.) és a HBD Építőipari és Kereskedelmi Kft. (1154 Budapest, Népfelkelő u 91.) ajánlatainak érvénytelenné nyilvánítását a Kbt. 73. § (1) e) pontja alapján.

- Az értékelés alapján kialakult sorrend szerint a legkedvezőbb ár-érték arányban ajánlatot benyújtó ajánlattevő a Modus Vivendi Építőipari Beruházó- és Kereskedelmi Kft. (6238 Imrehegy, Kossuth Tér 13.). A második legkedvezőbbnek tekinthető érvényes ajánlatot benyújtó ajánlattevő a Generál Építőipari Kft. (6300 Kalocsa, Vasút Utca 20.). Ajánlattevők igazolásai hiánytalanul benyújtásra kerültek már az ajánlatukban. 

2./ A bizottság javasolja felkérni a Bács-Tender Kft-t a szükséges igazolások benyújtására történő felhívás kiküldéséről és a Közbenső döntés közzétételéről EKR-rendszerben gondoskodjon, illetve felkéri, hogy az eljárás lezáró Végső döntési javaslatot készítse elő.  

3./ Ezen határozatról értesül:
- Molnár Gyula képviselő, a bizottság elnöke

Vörös Sándor polgármester
Ezután a döntés után egy végső döntés lesz, ahol már látni fogjuk a vállalási árakat. 


X. Napirend:
             11.)  Települési Tervezési szolgáltatásra vonatkozó szerződés
                            felülvizsgálata
                            Előterjesztő: Vörös Sándor polgármester
                            Előterjesztésért felelős: Nagy Erzsébet jegyző
                           Témafelelős: Molnár Gyula képviselő



Molnár Gyula képviselő, a bizottság elnöke
Felkérem Polgármester urat a napirend ismertetésére.

Vörös Sándor polgármester
A héten volt a HÉSZ-el kapcsolatos egyeztetés, ahol a főépítész, a tervezést végző csapat részt vett és próbáltak dűlőre jutni a kérdéssel kapcsolatban. Ezt az egyeztetést követően a Tervező asszonytól kaptunk egy levelet, amibe összefoglalja, hogy milyen munkát végzett ő el és mik azok a kérések, amikkel a szerződésüket módosítani kívánnák. Ebben a levélben a legfontosabb tény az, hogy ő úgy érzi, hogy 60 %-ban kész van az anyaggal. A megbeszélésen azt szűrtük le, hogy az álláspontok valamelyest közeledtek egymáshoz a Tervező és Főépítész között. Ezt követően szerettünk volna információt arra vonatkozóan, hogy az elkészült anyag használható-e, ha esetleg másik tervező csapatot keresünk. Egy másik vonalat is elindítottunk, ahonnan ajánlatot is kaptunk. Ha úgy döntünk, hogy másik tervezőt választunk, akkor nem lényeges a különbség. A Tervező asszony a Schneider, a betonelemgyár és a körforgó munkálatait megtette. Beszéltem az ügyvéd úrral a témával kapcsolatban, az a javaslata, hogy 50 %-ban egyezzünk meg. Annyi látható, hogy a jelenlegi tervező folyamatosan az OTÉK-os anyagot hozza, ami évvégéig hatályos. 

Aranyi János Gábor képviselő, a bizottság elnökhelyettese
Nekem is pont az a véleményem, hogy az 50 %-ot fizessük ki. Való igaz, hogy több nem tervezett dolgot is megcsinált, de a vállalt anyaggal kapcsolatban pedig nem haladt. 

Molnár Gyula képviselő, a bizottság elnöke
Javaslom, hogy a tájékoztatást fogadjuk el és tegyétek meg a szükséges lépéseket, zárjátok le az eddig elvégzett munkát és javaslom, hogy a tervezésre kérjünk be árajánlatokat.
Megkérdezem a bizottság tagjaitól, hogy ki ért egyet a javaslattal?

A bizottság tagjai 6 igen szavazattal, ellenszavazat nélkül a következő határozatot hozták:


103/2025. (V. 27.) P.Ü.H.V. Biz.hat.
Települési Tervezési szolgáltatásra vonatkozó szerződés
 felülvizsgálata
															                                                                     H a t á r o z a t										
1./ A Pénzügyi, Ügyrendi, Humán és Városgazdálkodási Bizottság úgy határoz, hogy Rédeiné Bondor Klára tervező által végzett települési tervezési szolgáltatásra vonatkozó szerződését javasolja felmondani. Az eddig elvégzett munka – 50 %-os készültség – ellenértékét javasolja kifizetni.

2./ A bizottság javasolja elismerni a települési terv 50 %-os készültségét.

3./ A bizottság továbbá javasolja, hogy a település tervezési munkálataira minimum három tervezőtől árajánlatot kérjen be.

4./ Ezen határozatról értesül:
- Molnár Gyula képviselő, a bizottság elnöke


XI. Napirend:
12. A szakrendelő informatikai üzemeltetési feladatainak ellátására 
     irányuló szolgáltatási szerződés jóváhagyása
                      Előterjesztő: Vörös Sándor polgármester
                      Előterjesztésért felelős: dr. Pándi Ottó intézményvezető
                      Témafelelős: Molnár Gyula képviselő



Molnár Gyula képviselő, a bizottság elnöke
A Dr. Kolozs Gergely Kistérségi Egészségügyi Centrum informatikai infrastruktúrájának folyamatos és biztonságos működtetése az egészségügyi ellátás zavartalanságának alapvető feltétele. Az Intézmény működése során több mint 20 féle eszközből álló szerver- és hálózati rendszer biztosítja az adatbázis-kezelést, betegadminisztrációt, digitális képalkotást, telemedicinát és dokumentálást. Az intézményi informatikus kizárólag időszakosan, illetve készenléti jelleggel érhető el, így a napi operatív rendszerfelügyelet, a kritikus rendszerek hibakezelése, valamint a monitorozás nem megoldott folyamatosan. A 2020-as évben adatvesztési incidens is bekövetkezett. A történtek rávilágították az intézményvezetőt arra, hogy külső, szakmailag kontrollált üzemeltetési háttér nélkül a rendszerüzemeltetés nem biztonságos. Az informatikai szolgáltatási szerződés megkötésére a Béker-Soft Informatika Kft.-vel kerülne sor. A társaság több egészségügyi szolgáltatónál bizonyított tapasztalattal rendelkezik. A szolgáltatás keretében a szolgáltató helyszíni és távoli rendelkezésre állást is biztosít, valamint teljes dokumentációs és átadás-átvételi felelősséget vállal a szerződéses időszak alatt és megszűnés esetén. A szerződés alapján a szolgáltatási átalánydíj 80.000 Ft + ÁFA / hó, azaz évi 960.000 Ft + ÁFA. A díjazás tartalmazza a rendszeres felügyeleti tevékenységeket, hibajavításokat és távoli eléréssel végzett beavatkozásokat. Eseti többletfeladatok kizárólag intézményi jóváhagyással, külön megrendelés alapján végezhetők.



dr. Pándi Ottó intézményvezető
Arról van szó, hogy 2020. áprilisában volt egy adatvesztési incidens, amikor kb. 3 hónapnyi adat elveszett. Az volt a szerencse, hogy akkor tértünk rá a bázisfinanszírozásra a Covid miatt, és ez az összeg nem veszett el, emiatt egy szervercsere történt, maga a központi szerver lett kicserélve. Ahhoz, hogy a továbbiakban biztonságosan működjön volt ez a tervezet, ami nem lett aláírva, illetve az volt a kérésem, hogy először kérném a hozzáférést, hogy aláírjuk a tervezetet. Ezt akkor nem kaptuk meg csak most és így vált aktuálissá. 

Aranyi János Gábor képviselő, a bizottság elnökhelyettese
Légyszíves egy picit érthetőbben mondd el. 

dr. Pándi Ottó intézményvezető
Van egy belső hálózatunk, a szerver kapcsolódik mindegyik géphez. Elvileg 17 munkaállomásra van szerződésünk, az egy külön tétel és 600 ezer forintot jelent. Ez csak arról szól, hogy a medicai szoftver a központtal kommunikál, arról jelentünk az OEP felé. Maga a szerver karbantartását, annak a frissítését és hogy jól üzemeljen – ami a szerver szobában van – informatikus kell helyileg. A Balázs havi 60 ezer forintért készenlétben áll, illetve a felmerülő hibákat megjavítja. Viszont annak a szakmai tudásnak nincsen a birtokában, hogy ez üzembiztosan működjön. Ezzel a szerződéssel tudnánk ezt biztosítani. 

Vörös Sándor polgármester 
Ha jól értem jelenleg nincs aláírt szerződés a Béker-Softtal. Kérdésem, hogy miért nem volt a költségvetésbe betervezve?

dr. Pándi Ottó intézményvezető
Azért nem volt, mert vezető váltás volt náluk. Én azt kértem, hogy a jelszavakat ahhoz, hogy meg tudjuk becsülni mennyire tudjuk karbantartani, adjanak hozzáférést. Gyakorlatilag a saját hardverünkhöz, szoftverünkhöz nem volt hozzáférésünk, mi nem láttunk. Addig, míg ehhez nincs hozzáférésünk, nem a mi felelősségünk. Annyit még mondanék, hogy 17 munkaállomásra van a szerződésünk, de 27 ami megy.  

Aranyi János Gábor képviselő, a bizottság elnökhelyettese
Javaslom a szerződés aláírását. 

Vörös Sándor polgármester 
A költségvetés tervezésekor beszéltük, hogy ha a szakrendelőnél a pontok értéke emelkedik, akkor az önkormányzatnak nem 89 milliót kell hozzátenni a költségvetéséhez, hanem kevesebbet. Így a különbözettel tudunk valamit kezdeni.

dr. Pándi Ottó intézményvezető
Annyi kiegészítést tennék, hogy a régi szerver életkori ciklusa már lejárt, 300 – 600 ezer forint körüli az értéke, melyet szeretnék értékesíteni. 

Vörös Sándor polgármester 
Ha jól értem, akkor az említett összeggel tudod csökkenteni a kiadásokat. 

dr. Pándi Ottó intézményvezető
Az értékesítéssel az informatikust vagy a gazdasági vezetőt kellene megbízni.


Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a szakrendelő informatikai üzemeltetési feladatainak ellátásra a szakrendelő intézményvezetője határozatlan szerződést kössön a Béker-Soft Informatikai Kft-vel havi 80 eFt+ÁFA összegben? Továbbá ki ért egyet a régi szerver értékesítésével?

A bizottság tagjai 6 igen szavazattal, ellenszavazat nélkül az alábbi határozatot hozták:


104/2025. (V. 27.) P.Ü.H.V. Biz.hat.
A szakrendelő informatikai üzemeltetési feladatainak ellátására 
[bookmark: _GoBack]irányuló szolgáltatási szerződés jóváhagyása
									H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz javasolja a Dr. Kolozs Gergely Kistérségi Egészségügyi Centrum és a Béker-Soft Informatika Kft. (székhely: 1184 Budapest, Hengersor u. 73.; adószám: 22729066-2-43) között létrejövő, határozatlan időtartamra szóló informatikai szolgáltatási szerződés megkötését, amely alapján a Szolgáltató havi átalánydíjas konstrukcióban végzi az Intézmény teljes IT-rendszerének üzemeltetését és karbantartását, havi 80.000 Ft + ÁFA összegben.
2./ A bizottság javasolja felhatalmazni az intézményvezetőt a szerződés aláírására és a szükséges szakmai és adminisztratív egyeztetések lefolytatására.
3./ A bizottság javasolja a szakrendelőben lévő régi szerver értékesítését.
4./ Ezen határozatról értesül:
- Molnár Gyula képviselő, a bizottság elnöke


Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1455-kor bezárta.


Kmft.

